**Ny 20,2 megapiksler sensor med Dual Pixel CMOS AF**

Canon har selv utviklet og produsert den nye CMOS-sensoren i fullformat med 20,2 megapiksler og stort dynamisk omfang. Den eksepsjonelle sensoren gir mindre støy ved både ved høy og lav ISO, og leverer høy bildekvalitet i alle opptaksforhold.

EOS-1D X Mark II er det første digitale fullformatkameraet med Dual Pixel CMOS AF, som nå kan brukes med samtlige EF-objektiver. Autofokus med Movie Servo AF er mulig ved opptak av 4K, sammen med funksjonen for høy bildefrekvens (full HD 120p sakte film). Under Live View- og filmopptak med Dual Pixel CMOS AF, som dekker 80 prosent av sensorområdet, kan du velge fokuspunkt ved å trykke på kameraets LCD-skjerm, og dermed få jevnere fokusoverganger.

**AI Servo AF III+**

Canons AI servo AF III+ har en ny AF-algoritme som sammen med systemet for intelligent følgefokus og gjenkjenning (EOS iTR, EOS Intelligent Tracking and Recognition), gir enda bedre følgefokus i scener der motivet plutselig kan bevege seg. Resultatet er presis og nøyaktig fokusering, også i krevende opptakssituasjoner eller omgivelser.

**Speilmotormekanismen**

For å kunne levere høye opptakshastigheter og rask og presis autofokus er det avgjørende at det er minimalt med speilvibrasjoner og at speilene returnerer til riktig posisjon så raskt og presist som mulig. Dette oppnås ved hjelp av to separate høymomentmotorer – en som driver speilet, og en som driver lukkermekanismen. Dette gjør det mulig å ta opp i høy hastighet, og det isolerer også de to trinnene slik at de ikke påvirker hverandre.

Både motoren som driver speilet og motoren som driver lukkerspenningen er plassert i en flytende konstruksjon fremstilt i et elastisk materiale. Det gir mindre støy og sørger for at du merker minimalt med vibrasjon i hånden under opptak.

**14 bilder i sekundet**

EOS-1D X Mark II har høyhastighetsopptak med 14 bilder i sekundet, eksponeringsmåling og AF-følgefokus. Bruker du Live View-innstillingen økes dette til 16 bilder i sekundet med AF låst fra første bilderamme. Opptakshastighetene gjelder både for opptak av RAW- og JPEG-filer. Dette er mulig takket være teknologier for rask datautlesing som er bygget inn i sensoren, og som leverer data til de to DIGIC 6+-bildeprosessorene samt det nye speilmotorsystemet.

**GPS**

EOS-1D X Mark II er også det første kameraet i EOS-1-serien som er utstyrt med en intern GPS som er kompatibel med globale GPS-satellitter (USA), GLONASS-satellitter (Russland) og Quasi-Zenith Satellite Michibiki (Japan). Kameraet legger til geokoding (breddegrad, lengdegrad, høyde over havet og universell tid) i metadataene for bildet – en meget nyttig funksjon for byråer og fotografer som ønsker å vite nøyaktig når og hvor bildene er tatt. GPS-systemet stiller også automatisk inn klokken på kameraet basert på data fra satellitter. Det finnes også en loggfunksjon som du kan bruke til å spore bevegelsene dine og deretter legge dem inn i et kartsystem.

**CFast 2.0™-kort**

EOS-1D X Mark II er det første EOS-speilreflekskameraet som er utstyrt med spor for CFast 2.0™-minnekort i tillegg til spor for CompactFlash. CFast 2.0™ har omtrent samme størrelse som CompactFlash, men kontaktene har en mer beskyttet plassering, noe som gjør kortet mer robust og reduserer risikoen for bøyde kontaktpinner. CFast 2.0™-minnekort har en skrivehastighet på opptil 440 MB i sekundet – tre ganger raskere enn raskeste CompactFlash-minnekort (150 MB i sekundet). Det gjør det mulig å ta serier med 170 RAW-bilder i full oppløsning.

**360k RGB+IR-målesensor**

EOS-1D X Mark II har en RGB+IR-målesensor med 360 000 effektive piksler (1404 x 990 nesten SXGA+-oppløsning). Evaluerende lysmåling og evaluerende blitsmåling er basert på informasjon som registreres av sensoren. Sensoren har IR-piksler som registrerer infrarødt lys (IR), noe som hjelper systemet for motivgjenkjenning med å analysere motiver og gi mer presis AF. IR-pikslene brukes sammen med RGB-pikslene til å registrere lysstyrke, farge og ansikter. I tillegg til å ta hensyn til avstandsinformasjon, gjenkjenner også algoritmen et motiv basert på ansiktsgjenkjenning og fargeinformasjon.

**Flimmerregistrering**

Hvis du bruker kortere lukkertid under flimrende lys som for eksempel lysstoffrør, kan det føre til feil eksponering og farger på grunn av lysets flimmerfrekvens. EOS-1D X Mark II registrerer, på samme måte som EOS 7D Mark II, EOS 5DS R og EOS 5DS, frekvensen på lyskilder og tilpasser opptakstidspunktet slik at bildet tas ved høyest lysstyrke for å minimere flimmereffektene. Denne funksjonen fungerer med lysfrekvenser på 100 Hz og 120 Hz og har forbedret algoritme for å hindre feilregistrering av lysflimmer.

**4K EOS Movies og uthenting av enkeltbilde**
EOS-1D X Mark II har nå videoopptak i 4K-kvalitet med opptil 60p, og i full HD med opptil 120p. 4K 60p-filmer tas opp i DCI 4K-standarden med 4096 x 2160 (17:9) internt på CFast 2.0™-minnekort. 4K-opptaket tas opp i reell oppløsning på sensoren for å sikre optimal skarphet. Kameraet har også HDMI-utgang for overføring av ukomprimerte data i full HD-oppløsning ved hjelp av 4.2.2 8-bits fargesampling.

Det er også mulig å hente ut 8,8 megapikslers stillbilder i høy oppløsning fra 4K-opptak. Du kan se på opptaket i sakte film på skjermen bak på kameraet og velge den bilderammen du vil hente ut. Dette er ideelt til motiver i rask bevegelse der det er mulig å ta opp 60 bilder i sekundet i 4K, eller for de som må levere både stillbilder og HD-filmer til kundene sine.

**Berøringsskjerm med høy oppløsning**

EOS-1D X Mark II er utstyrt med nyutviklet LCD-skjerm med enda høyere oppløsning på 1 620 000 punkter og ny kantutjevningsfunksjon som sikrer tydelig og detaljert skjermvisning. Skjermen har også Canons Clear View II-teknologi som fjerner luftspalten mellom skjermen og glasset og hindrer reflekser.

EOS-1D X Mark II er også Canons første digitale fullformatkamera med berøringsskjerm. Den nye berøringsskjermen aktiveres kun når du bruker Live View-innstillingen eller filmer, og gir deg mulighet til å velge AF-punkter og forstørre visningen ved å trykke på skjermen.

 **Lynrask tilkobling via USB 3.0, Ethernet og Wi-Fi**
SuperSpeed USB 3.0-terminalen gjør det raskt å overføre bilder til en datamaskin. EOS-1D X Mark II gir deg i likhet med EOS-1D X mulighet til å sende bilder over nettverket via en innebygd Ethernet-kontakt eller en Wi-Fi-adapter (ekstrautstyr). EOS-1D X Mark II er kompatibelt med den eksisterende trådløse filoverføringen WFT-E6, men den nye trådløse filoverføringen WFT-E8 har raskere overføringshastighet via 802.11AC-standarden (5G Hz). Du kan bruke begge disse kompatible WFT-enhetene til å fjernstyre kameraet ved hjelp av Canons Camera Connect-app (iOS og Android).